open-index/open-wikipedia-markdown huggingface dataset:
পুশ্ত রদ জেলা

**পুশ্ত রদ** আফগানিস্তানের ফারাহ প্রদেশ এর একটি অন্যতম জেলা। ২০০৪ সালের আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৫২,০০০ জন এর মত, যার মধ্যে অধিকাংশ পশতুন সম্প্রদায়ের  এবং বাকী তাজিক সম্প্রদায়ের  লোকজনের বসবাস।

## তথ্যসূত্র

* UNHCR District Profile, compiled September 2004, accessed 2006-06-16 (PDF).

## বহিঃসংযোগ
* Map of Settlements AIMS, May 2002

বিষয়শ্রেণী:ফারাহ প্রদেশের জেলা
কালা ই কাহ জেলা

**কালা ই কাহ জেলা** পশ্চিম আফগানিস্তানের ফারাহ প্রদেশের পশ্চিম অঞ্চলে অবস্থিত একটি জেলা। এটি পশ্চিম ইরানের সাথে সীমানা নিয়ন্ত্রণ করেছে। ২০১০ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৯,৯০০ জন এর মত।  প্রধান শহর কালা ই কাহ (দো কালেহ) () অবস্থান করছে।

## তথ্যসূত্র

## বহিঃসংযোগ
* Map of Settlements AIMS, May 2002

বিষয়শ্রেণী:ফারাহ প্রদেশের জেলা
অগ্নিজল

**অগ্নিজল** ভারতীয় বাংলা টেলিভিশন চ্যানেল স্টার জলসায় পূর্বে প্রচারিত একটি ধারাবাহিক নাটক। নাটকটি প্রযোজনা করে শ্রী ভেঙ্কটেশ ফিল্মস। এতে মূল চরিত্রে অভিনয় করেছেন রোহিত সামন্ত ও টুম্পা ঘোষ এবং খলচরিত্রে অভিনয় করেন সুদীপ মুখোপাধ্যায় ও তুলিকা বসু। ২০১৬ সালের ২১ নভেম্বর থেকে স্টার জলসার জনপ্রিয় ধারাবাহিক কিরণমালার পরিবর্তে অগ্নিজলের সম্প্রচার শুরু হয়েছিল।

## কাহিনীসংক্ষেপ
মধ্যযুগীয় ভারতবর্ষের প্রেক্ষাপটে ক্ষমতার লালসা, ষড়যন্ত্র, যুদ্ধ এবং রাজা দেবদক্ষ ও দেবদাসী সৌরজার অসাধারণ প্রেমের গল্প *অগ্নিজল*।

সহস্রনগরীর রাজা দেবদক্ষ ললাটাক্ষ মন্দিরের দেবদাসী সৌরজার প্রেমে পড়েন। কিন্তু মন্দিরের পুরোহিত আচার্য্য ধীরত্ন তাদের প্রেমের বিরুদ্ধে যান এবং ষড়যন্ত্র শুরু করেন।

দেবদক্ষ রাজা দেববর্মা ও রানি বেদান্তিকার সন্তান। ছোটো দুই ভাই ও বোনের মধ্যে গাঙ্গেয় দেবদক্ষের খুবই ঘনিষ্ঠ। কিন্তু দেবদক্ষ গাঙ্গেয়'র মা, রাজা দেববর্মার দ্বিতীয়া স্ত্রী তমাক্ষির চক্ষুশূল। রানি তমাক্ষি চাইতেন গাঙ্গেয় যেন সহস্র নগরীর পরবর্তী রাজা হন। কিন্তু রাজা দেববর্মার আকস্মিক মৃত্যুতে দেবদক্ষ রাজা হন এবং দেবদাসী সৌরজার প্রেমে পড়েন।

সৌরজার মা দেবদাসী কলাবতী কখনই চাইতেন না, তার মেয়েও তারই মতো দেবদাসী হোক এবং এই জন্যই তিনি মেয়েকে আচার্য্য ধীরত্নের থেকে আড়ালে রাখতেন। কিন্তু ধূর্ত ধীরত্ন সৌরজাকে খুঁজে বের করে এবং ঘোষণা করে যে সৌরজাই হবে মন্দিরের পরবর্তী দেবদাসী। কিন্তু শেষ পর্যন্ত সৌরজাকে বাঁচাতে দেবদক্ষ তাকে বিয়ে করে।

## অভিনয়ে
* পায়েল দে/ অদ্রিজা রায় - মা সিংহবাহিনী
* রোহিত সামন্ত - রাজা দেবদক্ষ
* টুম্পা ঘোষ - দেবদাসী সৌরজা/ রানি সরোজিনী
* সুদীপ মুখোপাধ্যায় - আচার্য ধীরত্ন
* রুদ্রজিত মুখোপাধ্যায়/ বিমল - গাঙ্গেয়
* দিয়া মুখোপাধ্যায় - সম্ভবা
* ঋতা দত্ত চক্রবর্তী - রানি বেদান্তিকা
* রজত গঙ্গোপাধ্যায় - রাজা দেববর্মা
* তুলিকা বসু - রানি তমাক্ষি
* নমিতা চক্রবর্তী - রানি বেদান্তিকার শুভাকাঙ্ক্ষি
* সোহিনী স্যানাল - দেবদাসী কলাবতী
* পুষ্পিতা মুখোপাধ্যায় - ধাইমা
* রঞ্জিনী চট্টোপাধ্যায় - রানি বেদান্তিকার শুভাকাঙ্ক্ষি
* মনিশঙ্কর বন্দ্যোপাধ্যায় - তমনাশ
* প্রিয়াংকা ভট্টাচার্য - আত্রেয়ী
* সমৃদ্ধ - অভিজ্ঞান
* চৈতালি চক্রবর্তী - রানি তমাক্ষির শুভাকাঙ্ক্ষি
* সুস্মিতা দে - রানি তমাক্ষির শুভাকাঙ্ক্ষি
* সাহানা সেন - শুভাঙ্গী
* রূপসা গুহ - করালি
* পায়েল রায় - কুহকিনী
* স্বৈরিতী বন্দ্যোপাধ্যায় - জাদুকরী
* দিত্য দাস - সর্বমঙ্গলা

## তথ্যসূত্র

## বহিঃসংযোগ

বিষয়শ্রেণী:স্টার জলসার মৌলিক অনুষ্ঠান
বিষয়শ্রেণী:২০১৭-এ সমাপ্ত ভারতীয় টেলিভিশন ধারাবাহিক
বিষয়শ্রেণী:২০১৬-এ অভিষিক্ত ভারতীয় টেলিভিশন ধারাবাহিক
ফিলিস্তিনে সমকামীদের অধিকার

ফিলিস্তিন রাষ্ট্র সমকামীদের অধিকার প্রদানের ক্ষেত্রে তেমন একটা মাথা ঘামায়না। নারীদের মধ্যকার সমকাম রাষ্ট্রীয় আইনে অবৈধ না হলেও পুরুষ-পুরুষ যৌন সংসর্গ বা প্রেম নিষিদ্ধ। গাজাতে সমকামিতা আইনগতভাবে অবৈধ তবে পশ্চিম তীরে নয়। 
## অপরাধ বিষয়ক আইন এবং মানবাধিকার

ফিলিস্তিনের সমাজ প্রেম এবং যৌনতার ব্যাপারে রক্ষণশীল হওয়ায় দেশটিতে সমকামীদেরকে সামাজিক হয়রানি বা নিপীড়ন থেকে বাঁচানোর জন্য কোনো রাষ্ট্রীয় উদ্যোগ নেওয়া হয়না। শত শত ফিলিস্তিনি সমকামী পুরুষদের প্রতিবেশী দেশ ইসরায়েলে পালিয়ে আসতে দেখা যায় প্রতি বছরই আবার ইসরায়েল যেহেতু ফিলিস্তিনের সঙ্গে ভালো সম্পর্ক বজায় রাখেনা তাই ফিলিস্তিনের নাগরিকদেরও তাদের দেশে জায়গা দেয়না, ফলশ্রুতিতে ঐসব সমকামী পুরুষদের আত্মহত্যা করতে হয় বা কোনো নারীকে বিয়ে করতে হয়। ২০১০ সালে আন্তর্জাতিক সংগঠন আইএলজিএ ফিলিস্তিনে সমকামীদের পরিস্থিতি সম্পর্কে একটি প্রতিবেদন পেশ করে বলে যে দেশটিতে প্রেম বা যৌনতার ন্যূনতম স্বাধীনতাটুকুও কোনো মানুষের মধ্যে নেই। ১৯৫১ সালে জর্ডান সরকার তাদের দেশে সমকামিতা বৈধ করে দিলে ফিলিস্তিনের পশ্চিম তীরে সমকামিতা বৈধতা পেয়ে যায় কারণ পশ্চিম তীর তখন জর্ডানের অধীনে ছিলো। গাজায় সমকামিতা অবৈধ কারণ ১৯৩৬ সালের করা ব্রিটিশ ম্যান্ডেট প্যালেস্টাইনের আইন এখনো ওখানে চালু আছে। যদিও ব্রিটিশদের ঐ আইনে নারীদের ক্ষেত্রে কিছু বলা হয়নি।
## তথ্যসূত্র

বিষয়শ্রেণী:সমকামিতা
বিষয়শ্রেণী:এলজিবিটিকিউ অধিকার
বিষয়শ্রেণী:ফিলিস্তিন
রেড হ্যাট লিনাক্স

**রেড হ্যাট লিনাক্স**, (), রেড হ্যাটের মালিকানাধীন একসময়কার ব্যাপক ব্যবহৃত একটি লিনাক্স ডিস্ট্রিবিউশন, যেটি ২০০৪ সালে রহিত করা হয়। 

রেড হ্যাট লিনাক্সের প্রথমদিকের রিলিজগুলোকে **রেড হ্যাট কমার্সিয়াল লিনাক্স**বলে ডাকা হতো। রেড হ্যাট প্রথম অপরীক্ষামূল মুক্তি প্রকাশ করে মে ১৯৯৫ সালে। প্যাকেজিং ফরম্যাট হিসেবে আরপিএম প্যাকেজ ম্যানেজার ব্যবহার করা এটিই ছিলো প্রথম লিনাক্স ডিস্ট্রিবিউশন, এবং সময়ের সাথে সাথে অন্য অনেক ডিস্ট্রিবিউশনের ভিত্তি হিসেবে ব্যবহৃত হয়ে এসেছে, যে দলে রয়েছে ম্যানড্রিভা লিনাক্স এবং ইয়েলো ডগ লিনাক্সের মত  ডিস্ট্রোগুলো।

২০০৩ সালে, রেড হ্যাট এন্টারপ্রাইজ পরিবেশকে লক্ষ্য করে বানানো রেড হ্যাট এন্টারপ্রাইজ লিনাক্সের জন্যে রেড হ্যাট লিনাক্সের ধারাটি রহিত করে। রেড হ্যাট লিনাক্স ৯, শেষ রিলিজটি প্রাতিষ্ঠানিকভাবে সমাপ্ত হয় এপ্রিল ৩০, ২০০৪ সালে, তবে ২০০৭ সালের প্রথম দিক পর্যন্ত ফেডোরা লিগেসি প্রকল্প কর্তৃক একে হালনাগাদ করা হয়।

## বৈশিষ্ট্য
৩.০.৩ সংস্করণটি ছিলো প্রথম লিনাক্স ডিস্ট্রিবিউশন যেটি পূর্বের এ.আউট (a.out) ফরম্যাটের বদলে এক্সিকিউটেবল এবং লিংকেবল ফরম্যাট সমর্থন করতো।

কেতান বাগাল কর্তৃক ডেভেলপকৃত এনাকন্ডা নামে একটি গ্রাফিক্যাল ইন্সটলারের সাথে রেড হ্যাট পরিচয় করিয়ে দেয়, যার মূল উদ্দেশ্য ছিলো শিক্ষানবিশদের জন্য কাজটি সহজ করে দেয়া। পরবর্তীতে অন্য অনেক লিনাক্স ডিস্ট্রিবিউশন এটি পরিগ্রহণ করে। লকিট নামে একটি বিল্ট-ইন টুল ছিলো, যেটি ফায়ারওয়াল সক্ষমতা কনফিগারের জন্যে ব্যবহৃত হতো।

৬ষ্ঠ সংস্করণে রেড হ্যাট গ্নু সি লাইব্রেরি বা glibc ২.১, এনহ্যানসড গ্নু কম্পাইলার সিস্টেম বা egcs-1.2, এবং ২.২ কার্নেল ব্যবহার শুরু করে। স্বয়ংক্রিয় হার্ডওয়্যার সন্ধান ও কনফিগারেশনের জন্যে এখানে কুজু নামের একটি সফটওয়্যারও ব্যবহার করা হয়।

৭ম সংস্করণটি ২.৪ কার্নেলের প্রস্তুতি হিসেবে মুক্তি পায়, যদিও প্রথম রিলিজটি এখনও ২.২ কার্নেলটি ব্যবহার করে। জিলিবসি বা গ্নু সি লাইব্রেরি ২.১.৯২ সংস্করণে উত্তীর্ণ হয়, যেটি আগত সংস্করণ ২.২০-এর একটি বেটা ছিলো এবং রেড হ্যাট জিসিসি এর একটি প্যাচড সংস্করণ ব্যবহার যেটিকে তারা ২.৯২ বলে। নন-আই৩৮৬ যন্ত্রে জিসিসি ২.৯৫-র বাজে পারফরমেন্সের জন্যেই এমন আনস্টেবল সংস্করণ ব্যবহারের সিদ্ধান্ত নেয়া হয়। নতুন জিসিসিগুলো সি++ স্ট্যান্ডার্ডের জন্যে সমর্থনের উন্নতি করে, যার কারণে আগের অনেক কোডই কম্পাইল হচ্ছিলো না।

রেড হ্যাট লিনাক্স ৭ থেকে ইউটিএফ-৮ ডিফল্ট ক্যারেক্টার এনকোডিং হিসেবে সক্রিয় ছিলো। এটি ইংরেজিভাষীদের উপর এর হালকা প্রভাব ফেলেছিলো, তবে অন্যান্য ভাষার জন্যে সমর্থন, আন্তর্জাতিকরণ ও আঞ্চলিকিকরণ, আইডিওগ্রাফ, বাই-ডিরেকশনাল টেক্সট সমর্থন করা শুরু করে। যাইহোক, এ সিদ্ধান্তের জন্যে কিছু নেতিবাচক প্রতিক্রিয়াও আসে।

৮ম সংস্করণ ব্লু কার্ভ ডেস্কটপ থিম ব্যবহার করার দিক থেকে দ্বিতীয় ছিলো। এটা গ্নোম ২, কেডিই ৩ ডেস্কটপ এবং ওপেন অফিস ১-এর সাধারণ  থিম ব্যবহার  করে। কেডিই সদস্যরা এ পরিবর্তনকে ভাল ভাবে নেয়নি।

৯ম সংস্করণ ন্যাটিভ পোসিক্স থ্রেড লাইব্রেরি সমর্থন করো, যেটি ২.৪ ধারার কার্নেলে রেড হ্যাট পোর্ট করে।

কপিরাইট ও প্যাটেন্ট-জনিত সমস্যায় রেড হ্যাট লিনাক্সে অনেক সুবিধাই ছিলো না। উদাহরণস্বরূপ, এমপিথ্রি সমর্থন রিদমবক্স ও এক্সএমএসএস দুটোতেই বন্ধ থাকতো।

## তথ্যসূত্র

## বহিঃসংযোগ

*ফেডোরা – ফ্রি, সম্প্রদায়-সমর্থিত, রেড হ্যাট লিনাক্সের হোম সংস্করণ
*ফেডোরা প্রকল্প – রেড হ্যাট লিনাক্সের ইতিহাস
*রেড হ্যাট, ইংক. – লিনাক্স ডকুমেন্টেশন
*লিনাক্স কার্নেল অর্গানাইজেশন – রেড হ্যাট আর্কাইভ

বিষয়শ্রেণী:লিনাক্স ডিস্ট্রিবিউশন
বিষয়শ্রেণী:মুক্ত সফটওয়্যার
বিষয়শ্রেণী:আরপিএম-ভিত্তিক লিনাক্স ডিস্ট্রিবিউশন
শিব কোহ জেলা

**শিব কোহ** আফগানিস্তানের ফারাহ প্রদেশের একটি জেলা।  ২০০৫ সালের জানুয়ারীতে অনুষ্ঠিতব্য আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩২৫,০০০ জন এর মত। এখানকার জনসংখ্যা প্রায় ৭০% পশতুন এবং ১৫% তাজিক, অন্যান্য জাতিগত গোষ্ঠী সহ অন্যান্য সম্প্রদায়ের কিছু সংখ্যক লোকজন বসবাস করে থাকেন। ২০১৭ সালের অক্টোবর তারিখে এই জেলাটি তালেবানের নিয়ন্ত্রণে আসে।

## তথ্যসূত্র

## বহিঃসংযোগ
* Map of Settlements AIMS, May 2002

বিষয়শ্রেণী:ফারাহ প্রদেশের জেলা
রাজান আল-নাজ্জারের হত্যাকাণ্ড

**রাজান আশরাফ আব্দুল কাদির আল-নাজ্জার** (১৩ সেপ্টেম্বর ১৯৯৭ - ১ জুন ২০১৮) ছিলেন একজন ফিলিস্তিনি প্যারামেডিক যাকে ইসরাইলি প্রতিরক্ষা বাহিনী ২০১৮ গাজা সীমান্ত বিক্ষোভ এর সময় আহত ফিলিস্তিনী বিক্ষোভকারীদের চিকিৎসাসেবা দেয়ার সময় হত্যা করে। একজন ইসরায়েলি সৈনিক তার বুকে গুলি করে তাকে হত্যা করে, যদিও তিনি বারবার হাত উচুঁ করে তাদের বোঝাতে চেষ্টা করেছিলেন যে তিনি নিরস্ত্র ছিলেন এবং গাজায় ইসরায়েল সীমান্তের বেড়াঁতে আহতদের উদ্ধারের চেষ্টা করেছিলেন। ইসরায়েল প্রথমে অস্বীকার করেছিল যে তিনি সরাসরি লক্ষ্যবস্তু ছিল। তবে ইসরাইল ভিত্তিক মানবাধিকার গ্রুপ বিটসেলেম দাবি করে যে আল-নাজ্জারকে ইচ্ছাকৃতভাবে গুলি করা হয়।

রাজান আল-নাজ্জার ১৯৭৪ সালে ইসরায়েলের সীমান্তবর্তী গ্রাম খুজার বাসিন্দা আশরাফাল ও নাজ্জারের পরিবারে জন্মগ্রহণ করেন। তিনি তার ছয় ভাই বোনদের মধ্যে সবচেয়ে বড়।

## প্রাথমিক জীবন
নাজ্জারের পিতা আশরাফাল ইসরায়েলে স্ক্র্যাপ ধাতু ব্যবসার সাথে জড়িত ছিলেন, এবং সীমানা জুড়ে ভ্রমণ নিষিদ্ধ না হওয়া পর্যন্ত তিনি তার ব্যবসা চালিয়ে যান। এরপর তিনি গাজা ভূখন্ডে একটি মোটরবাইক গ্যারাজে মিস্ত্রি হিসেবে কাজ করেন, তবে নাজ্জারের মৃত্যুর সময় তিনি বেকার ছিলেন। তার পরিবার খুজায় বসবাসকারী এক আত্মীয়ের দেয়া একটি অ্যাপার্টমেন্টে বাস করতো, যেটির অবস্থান ছিল ইসরায়েলি সৈন্যদের সীমান্তের খুব কাছেই। তাদের এলাকায় একটি চার মিটার উচ্চ কংক্রিট প্রাচীর ছিল যা ইসরায়েলীয় সৈন্যদের আগুন থেকে স্থানীয় অধিবাসীদের রক্ষা করা জন্য নির্মাণ করা হয়েছিল।

নাজ্জার, আট সদস্যের পরিবারের একজন. তিনটি রক্তক্ষয়ী যুদ্ধ দেখে  বেড়ে উঠেন, যেগুলোর মধ্যে ছিল গাজা যুদ্ধ (২০০৮-২০০৯), এরপর ইসারয়েলী অপারেশন পিলার অব ডিফেন্স যখন তিনি কিশোরী ছিলেন, বয়স ১৬, এবং এর ৭ সপ্তাহ পরেই ২০১৪ ইসরায়েলের ফিলিস্তিন আক্রমণ যা তার আশপাশের প্রায় সবকিছুই ধ্বংস করে দিয়েছিল। তারা এতটাই গরীব ছিল যে তিনি বিশ্ববিদ্যালয়ের পড়াশুনার ব্যয়ভার চালাতে না পারায় তিনি ক্যালিওগ্রাফি শিখতে শুরু করেন এবং নার্সিং এর উপর একটি কোর্স সম্পন্ন করেন।

## স্বেচ্ছাসেবক
নাসের হাসপাতাল থেকে আনুষ্ঠানিক ট্রেনিং এর পর তিনি খান ইউনিসে প্যারামেডিক হিসেব স্বেচ্ছাসেবামূলক করতে থাকেন এবং তিনি একটি বেসরকারি স্বাস্থ্য সংস্থা ফিলিস্তিনি মেডিক্যাল রিলিফ সোসাইটির সক্রিয় সদস্য হিসেবে কাজ করতে থাকেন। তিনি চিকিৎসকেদের সাদা কোট পরিধান করতেন এবং যারা রমজানের সময় গাজা এবং ইসরায়েল সীমান্তে বিক্ষোভের সময় যারা আহত হতেন তাদেরকে সেবা 
শুশ্রুষা করতেন।  তার মায়ের ভাষ্য মতে, নাজ্জান প্রতি শুক্রবারে সকাল ৭টা থেকে ৮টা পর্যন্ত কাজ করতেন এবং মেডিকেল ক্যাম্পে যাদের সেবা যত্ন করতেন তাদের রক্তমাথা শরীর নিয়ে তিনি বাসায় ফিরতেন। এমনকি তার মৃত্যুর পূর্বেও,  তিনি গাজা ভূখন্ডের মধ্যে একজন আইকন হয়ে উঠেছিলেন, স্থানীয় গণমাধ্যমগুলো তাদের অনলাইন সাইটে নাজ্জার একজন আহত যুবকের মাথায় ব্যান্ডেজ করছিলেন এরকম ছবিসহ ছবি প্রকাশ করেছিল।

## তথ্যসূত্র

বিষয়শ্রেণী:১৯৯৭-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:ইসরায়েলি-ফিলিস্তিনি সংঘাতের ব্যক্তি
বিষয়শ্রেণী:গাজা ভূখণ্ডে আগ্নেয়াস্ত্র দ্বারা মৃত্যু
বিষয়শ্রেণী:ইসরায়েলি-ফিলিস্তিনি সংঘর্ষে নিহত বেসামরিক ব্যক্তি
বিষয়শ্রেণী:ইসরায়েলি সামরিক বাহিনীর কর্তৃক বিচারবহির্ভূত হত্যাকাণ্ড
মোবারক আহমদ খান

**ড. মোবারক আহমদ খান** একজন বাংলাদেশি বিজ্ঞানী যিনি পাটের বাণিজ্যিক ব্যবহার ও সম্ভাবনা সৃষ্টির লক্ষ্যে ১৯৯০-এর দশক থেকে গবেষণা করছেন। বিজ্ঞানভিত্তিক গবেষণা ডাটাবেজ স্কোপাসের তথ্যানুসারে, বৈশ্বিকভাবে পাট বিষয়ক গবেষণায় তাঁকে প্রধান একজন বিজ্ঞানী বলে মনে করা হয়। তিনি বর্তমানে বাংলাদেশ পাটকল করপোরেশনের (বিজেএমসি) প্রধান বৈজ্ঞানিক উপদেষ্টা হিসেবে কর্মরত রয়েছেন। তাঁর বিভিন্ন আবিষ্কারের মধ্যে উল্লেখযোগ্য হলো, পাট থেকে উদ্ভাবিত সোনালী ব্যাগ, পাটের তৈরি জুটিন নামক ঢেউটিন, পাটের তৈরি হেলমেট ও টাইল্‌স। বিজ্ঞান ও প্রযুক্তিতে অবদানের জন্য তিনি ২০২৪ সালে স্বাধীনতা পুরস্কারে ভূষিত হন।

## শিক্ষা ও কর্মজীবন
ড. মোবারক আহমদ খান শিক্ষাজীবনে জাহাঙ্গীরনগর বিশ্ববিদ্যালয় হতে রসায়নে স্নাতক ও স্নাতোকত্তর ডিগ্রী নেওয়ার পর পলিমার এবং তেজস্ক্রিয় রসায়নে পিএইচডি ডিগ্রী অর্জন করেন। কর্মজীবনে তিনি বাংলাদেশের পরমাণু শক্তি গবেষণা প্রতিষ্ঠানের সাবেক মহাপরিচালক ছিলেন এবং বর্তমানে বাংলাদেশ পাটকল করপোরেশনের (বিজেএমসি) প্রধান বৈজ্ঞানীক উপদেষ্টা হিসেবে কর্মরত রয়েছেন।

## আবিষ্কার
ড. মোবারক আহমদ খান ২০০৯ সালে পাটের তেরি ঢেউটিন উদ্ভাবন করেন যা জুটিন নামে পরিচিত। জুটিন তৈরিতে তিনি পাটের সঙ্গে ব্যবহার করেনে পলিমারের মিশ্রণ। ২০১৬ সালে তিনি মানবদেহের জন্য ক্ষতিকারক ফরমালিনের বিকল্প হিসেবে অ-ক্ষতিকারক চিতোজান তৈরি করেন। সম্প্রতি তিনি পাট থেকে পরিবেশবান্ধব সোনালী ব্যাগ তৈরি করেছেন। এছাড়াও তিনি পাট দিয়ে অসংখ্য নিত্যপ্রয়োজনীয় জিনিস উদ্ভাবন করেছেন।

## পুরস্কার ও সম্মাননা
পাট বিষয়ক গবেষণায় সাফল্যের স্বীকৃতিস্বরুপ বাংলাদেশ বিজ্ঞান একাডেমি মোবারক আহমদকে ২০১৫ সালে স্বর্ণপদক প্রদান করে। এছাড়া তিনি ২০১৬ সালে জাতীয় পাট পুরস্কার ও ২০১৭ সালে ফেডারেশন অব এশিয়ান কেমিক্যাল সোসাইটি পুরস্কারে ভূষিত হন। বিশ্বের বিভিন্ন বিজ্ঞানভিত্তিক গবেষণা প্রতিষ্ঠান তার কাজের উপর নথিপত্র প্রকাশ করে। ১৯৯৮ সালে গুরুত্বপূর্ণ ব্যক্তিদের তথ্যসূত্রের প্রকাশনা ‘হুজ হুতে’ তার নাম প্রকাশ করা হয়।

## তথ্যসূত্র

বিষয়শ্রেণী:বাংলাদেশী বিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:১৯৫৮-এ জন্ম
বিষয়শ্রেণী:বিজ্ঞান ও প্রযুক্তিতে স্বাধীনতা পুরস্কার বিজয়ী
বিষয়শ্রেণী:স্বাধীনতা পুরস্কার বিজয়ী
আবদাল্লাত ডেভিস ফারাজ সিনড্রোম

**আবদাল্লাত ডেভিস ফারাজ সিনড্রোম** হচ্ছে ফাকোম্যাটোসিসের একটি ধরন। এটি কেন্দ্রীয় স্নায়ুব্যবস্থার একটি রোগ। যার ফলে চামড়ায় অস্বাভাবিকতা দেখা যায়। এর ফলে চামড়া তার স্বাভাবিক রং হারায়।

এই সিণ্ড্রোম বা লক্ষণের নামকরণ করা হয়েছে ১৯৮০ সালে আদনান আবদাল্লাত নামক জর্ডানীয় চিকিৎসকের নাম অনুসারে। জর্দান পরিবারের একজন সদস্যের মধ্যে আদনান এবং তার সহযোগীরা প্রথম এই লক্ষণ পেয়েছিলেন।

এই লক্ষণ অটোসমাল রিসেসিভ জিনেটিক বৈশিষ্ট্য হিসেবে রোগী উত্তরাধিকার সুত্রে পেয়ে থাকেন। অর্থাৎ, কোনো রোগীর মধ্যে এই লক্ষণ পূর্ণ বিকশিত তখনি হবে, যদি সেই রোগীর পিতা এবং মাতা দুজনেই এই রোগকে জিনে ধারণ করেন এবং পিতা-মাতা দুইজন থেকেই এই রোগ তিনি পেয়ে থাকেন। যেহেতু অটোজম (লিঙ্গ নির্ধারণকারী জিন নয়) একে বহন করে, তাই নারী-পুরুষ যে কারোরই এটি হতে পারে। যাদের শুধুমাত্র একটি জিন এই রোগকে ধারণ করে, তারা শুধুমাত্র বাহক, তাদের এই রোগের লক্ষণ প্রকাশ পাবে না। কিন্তু যাদের দুইটি জিনই (পিতা ও মাতা থেকে একসেট করে ক্রোমোজম আসে এবং দুইজনের ক্রোমোজমেই যদি রোগটি থাকে) এরোগকে বহন করে, তাহলে উক্ত ব্যক্তির এক বছর হওয়ার আগেই লক্ষণ প্রকাশ পাবে।

## বৈশিষ্ট্য
* অ্যালবিনিজম (চুল)
* অনিয়মিত হ্রাসমান ত্বক পিগমেন্টেশান

## তথ্যসূত্র

## বহিঃসংযোগ

বিষয়শ্রেণী:প্রচ্ছন্ন অটোজোমীয় ব্যাধি
বিষয়শ্রেণী:ত্বক আক্রমণকারী সিনড্রোম
বিষয়শ্রেণী:ওএমআইএম যুক্ত জিনবিহীন বংশগতিগত রোগ
বিষয়শ্রেণী:স্নায়ুতন্ত্র আক্রমণকারী সিনড্রোম
আলমার জেলা

**আলমার** আফগানিস্তানের ফারিয়ব প্রদেশের দক্ষিণ-পশ্চিম অঞ্চলে অবস্থিত একটি জেলা। এটির উত্তর সীমান্ত তুর্কমেনিস্তান এর সাথে জাতীয় সীমানা রয়েছে। ২০১৩ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১৫০,০০০ জন এর মত। এখানকার জনসংখ্যা প্রায় ৩৫% তুর্কিমেন এবং বাকী ৬৫% উজবেক সম্প্রদায়ের।

২০১৪ সালের ২৪ এপ্রিল ও ৭ মে তারিখ ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি সাধিত হয়। এছাড়াও রাস্তাঘাট এবং কৃষি জমিরও ক্ষতি হয়। পরিসংখ্যান অনুযায়ী; ৮৪টি পরিবার ক্ষতিগ্রস্ত হয়, যার মধ্যে ৭০০টি প্রাণহানি, ৪৫টি বাগান ক্ষতিগ্রস্ত হয় এবং ৩৭টি কৃষি জমি ক্ষতিগ্রস্ত/ধ্বংসপ্রাপ্ত হয়।

## তথ্যসূত্র

## বহিঃসংযোগ
* Map of Settlements IMMAP, September 2011

বিষয়শ্রেণী:ফারিয়ব প্রদেশের জেলা
বিলচিরগড় জেলা

**বিলচিরগড়** (এছাড়াও বানান করা হয়ে থাকে বেলচেরাঘ) আফগানিস্তানের ফারিয়ব প্রদেশের দক্ষিণ অঞ্চলে অবস্থিত একটি জেলা। এটির প্রধান শহর বেলচেরাগ জেলাটির উত্তর পশ্চিমাঞ্চলে অবস্থান করছে যেটি  রয়েছে এবং ১২৬৩ মিটার উচ্চতায় অবস্থিত।

## তথ্যসূত্র

## বহিঃসংযোগ
* ম্যাপ 

বিষয়শ্রেণী:ফারিয়ব প্রদেশের জেলা
দৌলত আবাদ জেলা

**দৌলত আবাদ** আফগানিস্তানের ফারিয়ব প্রদেশে অবস্থিত একটি জেলা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩৯,০০০ জন এর মত।

২০১৪ সালের ২৪ এপ্রিল ও ৭ মে তারিখ ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি সাধিত হয়। এছাড়াও রাস্তাঘাট এবং কৃষি জমিরও ক্ষতি হয়। খায়র আবাদ, কওরিশ, শেখ হা, পপালজাই, কজিবাই কালা, জারে বাগ, তখত ইশান গ্রামের মধ্যে প্রায় ৪৮৬ টি পরিবার ক্ষতিগ্রস্ত হয়, ৫ জনের প্রাণহানি, ২৫০ প্রাণীর প্রাণহানি এবং ৫,০০০ কৃষি জমির ব্যাপকভাবে ক্ষতিগ্রস্ত হয়।

## তথ্যসূত্র

## বহিঃসংযোগ
* Summary of District Development Plan  August 2009

বিষয়শ্রেণী:ফারিয়ব প্রদেশের জেলা
মগরাহাট পশ্চিম বিধানসভা কেন্দ্র

**মগরাহাট পশ্চিম (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪২ নং মগরাহাট পশ্চিম বিধানসভা কেন্দ্রটি মগরাহাট ১ সমষ্টি উন্নয়ন ব্লক এবং নেত্রা গ্রাম পঞ্চায়েত ডায়মন্ড হারবার-১ সমষ্টি উন্নয়ন ব্লক এর অন্তর্গত।

মগরাহাট পশ্চিম বিধানসভা কেন্দ্রটি ২০ নং মথুরাপুর লোকসভা কেন্দ্র এর অন্তর্গত। পূর্বে এই কেন্দ্রটি যাদবপুর লোকসভা কেন্দ্র এর অন্তর্গত ছিল।

## বিধানসভার বিধায়ক

## নির্বাচনী ফলাফল
### ২০২১

 

### ২০০৬

 

### ১৯৭৭-২০০৬ মগরাহাট ওয়েস্ট
২০০৬ সালের নির্বাচনে,  সিপিআই (এম) এর আবুল হাসনাত মগরাহাট ওয়েস্ট কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের এমডি. গিয়াসউদ্দিন মোল্লাকে পরাজিত করেন। সিপিআই (এম) এর নূরর রহমান ২০০১ সালে তৃণমূল কংগ্রেসের এমডি. গিয়াসউদ্দিন মোল্লাকে পরাজিত করেন।  অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
কংগ্রেসের এমডি. আবুল বাসর লস্কর ১৯৯৬ সালে সিপিআই (এম) এর অনুরাধা পুতাতুন্দাকে পরাজিত করেন।  ১৯৯১ সালের সিপিআই (এম) এর অনুরাধা পুতাতুন্দা কংগ্রেসের এমডি. আবুল বাসর লস্করকে পরাজিত করেন।  সিপিআই (এম) এর মো। আবদুস সোভান গাজি ১৯৮৭ সালে কংগ্রেসের এর কিরণময় দেবকে পরাজিত করেন।  ১৯৮২  এবং ১৯৭৭ সালে কংগ্রেসের সুধেন্দু মুন্ডল জয়ী হন।

### ১৯৬২-১৯৭২ মগরাহাট ওয়েস্ট
১৯৭২  এবং ১৯৭১ সালে  কংগ্রেসের/বাংলা কংগ্রেসের সুধেন্দু মুন্ডল জয়ী হন। ১৯৬৯ সালে বাংলা কংগ্রেসের শচীন্দ্রনাথ মন্ডল জয়ী হন।  ১৯৬৭ সালে বাংলা কংগ্রেসের এমডি. জাইনুল আবেদীন জয়ী হন।  ১৯৬২ সালে কংগ্রেসের এমডি. আব্দুল হাশেম জয়ী হন।

### ১৯৫১-১৯৫৭ মগরাহাট
১৯৫৭ এবং ১৯৫১ সালে মগরাহাট একটি যৌথ আসন ছিল। উভয় নির্বাচনে, কংগ্রেসের আব্দুল হাশেম ও অর্ধেন্দু শেখর নস্কর উভয়ই মগরাহাট কেন্দ্র থেকে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ চব্বিশ পরগণা জেলার রাজনীতি
ডায়মন্ড হারবার বিধানসভা কেন্দ্র

**ডায়মন্ড হারবার (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪৩ নং ডায়মন্ড হারবার বিধানসভা কেন্দ্রটি ডায়মন্ড হারবার পুরসভা, বসুলডাঙ্গা, বলসিদ্ধি কালীনগর, দেরাক, হরিনডাঙা, কানপুর ধনবেড়িয়া, মশাট ও পারুলিয়া গ্রাম পঞ্চায়েত গুলি ডায়মন্ড হারবার-১ সমষ্টি উন্নয়ন ব্লক এবং কামারপোল, খোরদো, মথুর, নূরপুর, পাটরা এবং সরিসা গ্রাম পঞ্চায়েত গুলি ডায়মন্ড হারবার-২ সমষ্টি উন্নয়ন ব্লক এর অন্তর্গত।

ডায়মন্ড হারবার বিধানসভা কেন্দ্রটি ২১ নং ডায়মন্ড হারবার লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালে, তৃণমূল কংগ্রেসের দীপক কুমার হালদার ডায়মন্ড হারবার কেন্দ্র থেকে জয়ী হন, তার নিকটতম প্রতিদ্বন্দ্বী সিপিআই (এম) এর সুভ্রা সাউকে পরাজিত করেন।

 

### ১৯৭৭-২০০৬
২০০৬ এবং ২০০১  রাজ্য বিধানসভা নির্বাচনে, সিপিআই (এম) এর ঋষি হালদার ১১৯ নং ডায়মন্ড হারবার বিধানসভা কেন্দ্র থেকে জয়লাভ করেন, তার নিকটতম প্রতিদ্বন্দ্বী যথাক্রমে তৃণমূল কংগ্রেসের শুভাশিস চক্রবর্তীকে এবং তৃণমূল কংগ্রেসের আমজাদ আলী সরদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। 
কংগ্রেসের শেখ দৌলত আলী ১৯৯৬ সালে সিপিআই (এম) এর আবদুল কিয়ম মোল্লাকে পরাজিত করেন। সিপিআই (এম) এর আবদুল কিয়ম মোল্লা ১৯৯১ সালে কংগ্রেসের নজরুল ইসলাম মোল্লাকে পরাজিত করেন, ১৯৮৭ সালে কংগ্রেসের মনোরঞ্জন কায়লকে, ১৯৮২ সালে কংগ্রেসের দীবাকর ঘোষকে এবং ১৯৭৭ সালে 
জনতা পার্টির শঙ্করী প্রসাদ মন্ডলকে পরাজিত করেন।

### ১৯৫১-১৯৭২
১৯৭২ সালে কংগ্রেসের দৌলত আলী শেখ জয়ী হন। ১৯৭১, ১৯৬৯ এবং ১৯৬৭ সালে সিপিআই (এম) এর আব্দুল কিয়ম মোল্লা জয়ী হন। ১৯৬২ সালে কংগ্রেসের জগদীশ চন্দ্র হালদার জয়ী হন। ১৯৫৭ সালে পিএসপি রামনুজ হালদার জয়ী হন। স্বাধীন ভারতের প্রথম নির্বাচন ১৯৫১ সালে,  কেএমপিপি এর চারুচন্দ্র ভাণ্ডারী জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ চব্বিশ পরগণা জেলার রাজনীতি
পার্সি শেরওয়েল

**পার্সি উইলিয়াম শেরওয়েল** (; জন্ম: ১৭ আগস্ট, ১৮৮০ - মৃত্যু: ১৭ এপ্রিল, ১৯৪৮) নাটালের ইসিপিঙ্গো এলাকায় জন্মগ্রহণকারী বিশিষ্ট দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০৬ থেকে ১৯১১ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেংয়ের প্রতিনিধিত্ব করেছেন। দলে মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে নামতেন **পার্সি শেরওয়েল**।

## খেলোয়াড়ী জীবন
দক্ষিণ আফ্রিকান স্পিনার চতুষ্টয় অব্রে ফকনার, রেজিনাল্ড সোয়ার্জ, বার্ট ভগলার ও গর্ডন হোয়াইটের বলগুলো দক্ষতার সাথে মোকাবেলা করেন। ২০-এর অধিক স্ট্যাম্পিং ঘটিয়ে অন্য যে-কোন উইকেট-রক্ষকের তুলনায় এগিয়ে রয়েছেন পার্সি শেরওয়েল। সমগ্র খেলোয়াড়ী জীবনে তেরো টেস্টে অংশগ্রহণ করেছেন পার্সি শেরওয়েল। সবগুলোতেই দলের নেতৃত্বে ছিলেন তিনি। উইকেট-রক্ষণের পাশাপাশি ৭বার অধিনায়ক হিসেবে ব্যাটিং উদ্বোধনে নামার অনন্য রেকর্ড গড়েন।

## ইংল্যান্ড গমন
২ জানুয়ারি, ১৯০৬ তারিখে টেস্ট ক্রিকেটে অভিষেক ঘটে তার। ১৯০৫-০৬ মৌসুমে ইংল্যান্ড সফরে স্মরণীয় সাফল্য পান। জানুয়ারি, ১৯০৬ সালে জোহেন্সবার্গে সিরিজের প্রথম টেস্টে অভিষেক ঘটে তার। স্বাগতিক ইংল্যান্ডের বিপক্ষে প্রথমবারের মতো দলকে ১ উইকেটের নাটকীয় জয়লাভে প্রভূতঃ সহায়তা করেন। শেষ উইকেট জুটিতে ডেভ নোর্সের (৯৩) সাথে মূল্যবান ৪৮ রানের জুটি গড়েন ও ২৮৪ রানের জয়ের অসম্ভব লক্ষ্যমাত্রা পূরণে সক্ষমতা দেখান। শেরওয়েল ২২ রান তুলে অপরাজিত থাকেন।

১৯০৭ সালে পুনরায় ইংল্যান্ড সফরে যান। লর্ডসে তিনি তার খেলোয়াড়ী জীবনের একমাত্র সেঞ্চুরির সন্ধান পান।

## ব্যক্তিগত জীবন
ক্রিকেটের পাশাপাশি টেনিসে সিদ্ধহস্তের পরিচয় দেন। ১৯০৪ সালে সাউথ আফ্রিকান চ্যাম্পিয়নশীপের এককে শিরোপা জয় করেন। এছাড়াও, ১৯০৩ ও ১৯০৪ সালে দ্বৈত শিরোপা লাভ করেন তিনি।

১৭ এপ্রিল, ১৯৪৮ তারিখে রোডেশিয়ার বুলাওয়ে এলাকায় ৬৮ বছর বয়সে পার্সি শেরওয়েলের দেহাবসান ঘটে।

## তথ্যসূত্র

## বহিঃসংযোগ
* 
* 

বিষয়শ্রেণী:১৮৮০-এ জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকান উইকেট-রক্ষক
বিষয়শ্রেণী:দক্ষিণ আফ্রিকার টেস্ট ক্রিকেট অধিনায়ক
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:কোয়া-জুলু নাটালের ব্যক্তি
বিষয়শ্রেণী:এইচ. ডি. জি. লেভেসন গাওয়ার একাদশের ক্রিকেটার
বিষয়শ্রেণী:উইকেট-রক্ষক
ডায়ান সিলেন্টো

**ডায়ান সিলেন্টো** (; ৫ অক্টোবর ১৯৩৩ - ৬ অক্টোবর ২০১১) ছিলেন একজন অস্ট্রেলীয় অভিনেত্রী ও লেখিকা। মঞ্চে তিনি *টাইগার অ্যাট দ্য গেটস* নাটকে ট্রয়ের হেলেন চরিত্রে অভিনয়ের জন্য শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। *[[টম জোন্স (১৯৬৩-এর চলচ্চিত্র)|টম জোন্স]]* (১৯৬৩) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল *দি অ্যাডমায়ারেবল ক্রিচটন* (১৯৫৭), *দি অ্যাগনি অ্যান্ড দি এক্সটেসি* (১৯৬৫) ও *হোমবর* (১৯৬৭)।

## জীবনী
### প্রারম্ভিক জীবন
সিলেন্টো ১৯৩৩ সালের ৫ই অক্টোবর কুইন্সল্যান্ডের মুলুলাবা শহরে জন্মগ্রহণ করেন। তার পিতা স্যার রাফায়েল সিলেন্টো ও মাতা ফিলিস সিলেন্টো (জন্ম: ফিলিস ডরোথি ম্যাকগ্লিউ), দুজনেই কুইন্সল্যান্ডের প্রখ্যাত চিকিৎসক ছিলেন। তার প্র-পিতামহ ইতালীয় ছিলেন। তার প্র-মাতামহ চার্লস টমাস ম্যাকগ্লিউ বিশিষ্ট বণিক ও রপ্তানিকারক ছিলেন।

অস্ট্রেলিয়ায় তিনি স্কুল থেকে বহিস্কৃত হন এবং অভিনেত্রী হিসেবে তার কর্মজীবন শুরুর সিদ্ধান্ত নেন। তিনি তার পিতার সাথে নিউ ইয়র্কে যান এবং সেখানে পড়াশোনা করেন। তিনি পরবর্তীকালে রয়্যাল একাডেমি অব ড্রামাটিক আর্ট হতে বৃত্তি লাভ করেন এবং ১৯৫০-এর দশকের শুরুর দিকে লন্ডনে যান।

## তথ্যসূত্র

## বহিঃসংযোগ

* 

বিষয়শ্রেণী:১৯৩৩-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:২০শ শতাব্দীর অস্ট্রেলীয় অভিনেত্রী
বিষয়শ্রেণী:২১শ শতাব্দীর অস্ট্রেলীয় অভিনেত্রী
বিষয়শ্রেণী:অস্ট্রেলীয় চলচ্চিত্র অভিনেত্রী
বিষয়শ্রেণী:অস্ট্রেলীয় মঞ্চ অভিনেত্রী
বিষয়শ্রেণী:ইতালীয় বংশোদ্ভূত অস্ট্রেলীয় ব্যক্তি
বিষয়শ্রেণী:কুইন্সল্যান্ডের অভিনেত্রী
বিষয়শ্রেণী:কুইন্সল্যান্ডে ক্যান্সারে মৃত্যু
বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী
বিষয়শ্রেণী:ইতালীয় বংশোদ্ভূত অভিনেত্রী
বিষয়শ্রেণী:১৯৩২-এ জন্ম
বিষয়শ্রেণী:অস্ট্রেলীয় টেলিভিশন অভিনেত্রী
বিষয়শ্রেণী:শতবার্ষিকী পদক বিজয়ী
বিষয়শ্রেণী:বয়স বিতর্ক
এলিজাবেথ শু

**এলিজাবেথ জুডসন শু** (; জন্ম: ৬ অক্টোবর ১৯৬৩) হলেন একজন মার্কিন অভিনেত্রী। তার অভিনীত উল্লেখযোগ্য চলচ্চিত্রসমূহ হল *[[দ্য কারাটে কিড]]* (১৯৮৪), *অ্যাডভেঞ্চার ইন বেবিসিটিং* (১৯৮৭), *ককটেল* (১৯৮৮), *[[ব্যাক টু দ্য ফিউচার পার্ট টু]]* (১৯৮৯), *[[ব্যাক টু দ্য ফিউচার পার্ট থ্রি]]* (১৯৯০), *সোপডিশ* (১৯৯১), *[[লিভিং লাস ভেগাস]]* (১৯৯৫), *দ্য সেন্ট* (১৯৯৭), *[[হলো ম্যান]]* (২০০০), এবং *[[পিরানহা থ্রিডি]]* (২০১০)। অভিনয়ের জন্য তিনি একাধিক পুরস্কার অর্জন করেছেন এবং *লিভিং লাস ভেগাস* চলচ্চিত্রে অভিনয় করে শ্রেষ্ঠ অভিনেত্রী বিভাগে অস্কার, গোল্ডেন গ্লোব ও বাফটা পুরস্কারের মনোনয়ন লাভ করেন। তিনি ২০১২ থেকে ২০১৫ সালে সিবিএসের অপরাধ নাট্য ধারাবাহিক *সিএসআই: ক্রাইম সিন ইনভেস্টিগেশন*-এ জুলি ফিনলে চরিত্রে অভিনয় করেন। এছাড়া তাকে সাম্প্রতিক *ব্যাটল অব দ্য সেক্সেস* (২০১৭) ও *ডেথ উইশ* (২০১৮) চলচ্চিত্রে পার্শ্ব ভূমিকায় দেখা যায়।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ডেলাওয়্যারের অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:ব্রিটিশ বংশোদ্ভূত অভিনেত্রী
বিষয়শ্রেণী:জার্মান বংশোদ্ভূত অভিনেত্রী
বিষয়শ্রেণী:নিউ জার্সির অভিনেত্রী
বিষয়শ্রেণী:শ্রেষ্ঠ প্রধান অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
সূর্যোদয় শিল্প

**সূর্যোদয় শিল্প** বা **সূর্য শিল্প ** বা **সূর্যের মত উদীয়মান শিল্প** হল সেই শিল্প যা  নতুন বা তুলনামূলকভাবে নতুন, যা দ্রুত বর্ধনশীল এবং এটি ভবিষ্যতে গুরুত্বপূর্ণ হতে পারে বলে ধরা হয়। সূর্য শিল্পের কিছু উদাহরণ হাইড্রোজেন জ্বালানি উৎপাদন, পেট্রোরসায়ন শিল্প, খাদ্য প্রক্রিয়াকরণ শিল্প, মহাশূন্য পর্যটন, এবং অনলাইন বিশ্বকোষ।

## আরো দেখুন
* সূর্যাস্ত শিল্প

## তথ্যসূত্র

বিষয়শ্রেণী:শিল্প
বিষয়শ্রেণী:শিল্প (অর্থনীতি)
টিথারিং

[থাম্ব|একটি ফোনকে [ল্যাপটপ|ল্যাপটপের সাথে টিথার করা হচ্ছে]]
**টিথারিং** () অথবা ফোন কে মডেম হিসেবে ব্যবহার করা হলো একটি উপায় যার মাধ্যমে মোবাইল ডিভাইস সমূহের ইন্টারনেট, সংযুক্ত অন্য কম্পিউটার অথাবা স্মার্টফোনের সাথে বিনিময় করা যায়। বিনিময়টি হতে পারে ওয়্যারলেস ল্যান (ওয়াই-ফাই), ব্লুটুথ, অথবা ক্যাবল সংযোগ যেমন; ইউএসবি এর মাধ্যমে।
যদি ওয়ারলেস ল্যানের মাধ্যমে টিথার করা হয় তাহলে প্রক্রিয়াটিকে বলা হবে ব্যক্তিগত বা মোবাইল হটস্পট। এই প্রক্রিয়ায় মোবাইল ডিভাইসটি একটি রাউটার হিসেবে কাজ করে। মোবাইল হটস্পট পিন অথবা পাসওয়ার্ডের মাধ্যমে সুরক্ষিত রাখা যায়।

## প্রক্রিয়া
*ওয়াই-ফাইয়ের মাধ্যমে টিথার করতে চাইলে **ওয়াই-ফাই হটস্পট** ইংরেজি **"Wi-Fi hotspot"** অপশনে গিয়ে তা চালু করতে হবে। নিরাপত্তার জন্য সিকিউরিটি পাসওয়ার্ড (আট সংখ্যার কম নয়) দেয়া ভালো।
*ব্লুটুথের মাধ্যমে টিথার করতে চাইলে **ব্লুটুথ টিথারিং** ইংরেজি **"Bluetooth tethering"** অপশন চালু করতে হবে।
*ইউএসবি ক্যাবলের সাহায্যে টিথার করতে চাইলে ফোনে ও পিসিতে (ল্যাপটপ বা ডেস্কটপ) ইউএসবি সংযোগ দিতে হবে। এরপর **ইউএসবি টিথারিং** ইংরেজি **"USB tethering"** অপশন চালু করতে হবে। স্বয়ংক্রিয়ভাবেই ড্রাইভার সফটওয়্যার ইন্সটল হবে এবং টিথারিং চালু হবে।

## যে সকল মোবাইল ওএস সমর্থন করে
বর্তমানের অধিকাংশ ফোন ব্লুটুথ টিথারিং এবং ইউএসবি টিথারিং সমর্থন করে। যেমনঃ উইন্ডোজ মোবাইল ৬.৫, উইন্ডোজ ফোন ৭, অ্যান্ড্রয়েড (২.২ হতে পরবর্তী) এবং আইওএস ৩.০ (অথবা পরবর্তী)।
এছাড়াও ওয়াই-ফাই টিথারিং (ওয়াই-ফাই হটস্পট) সহ সকল টিথারিংই সমর্থন করে এরকম ওএস গুলো হলঃ  
আইওএস ৪.২.৫ হতে শুরু করে পরের গুলো,  আইফোন ৪, ৪এস (২০১০), ৫, আইপ্যাড (৩য় প্রজন্ম), কতিপয় উইন্ডোজ মোবাইল ৬.৫ যেমন এইচটিসি এইচডি২, উইন্ডোজ ফোন ৭, ৮ এবং ৮.১ (প্রস্তুতকারক ও মডেল ভেদে পার্থক্য হয়) এবং কতিপয় অ্যান্ড্রয়েড ফোন (প্রস্তুতকারক ও সফটওয়্যার ভেদে ব্যাপক পার্থক্য বিদ্যমান)।

## তথ্যসূত্র

বিষয়শ্রেণী:মোবাইল টেলিযোগাযোগ
বিষয়শ্রেণী:তারহীন নেটওয়ার্কিং
নেকমরদ আলিমুদ্দিন সরকারি উচ্চ বিদ্যালয়

**নেকমরদ আলিমুদ্দিন সরকারি উচ্চ বিদ্যালয়** ঠাকুরগাঁও জেলার রাণীশংকৈল উপজেলার একটি মাধ্যমিক বিদ্যালয়। 

## অবস্থান
এই বিদ্যালয়টি রাণীশংকৈল উপজেলার উত্তরে নেকমরদ ইউনিয়নে অবস্থিত।

## ইতিহাস
বিদ্যালয়টি ১৯৩৯ সালে প্রতিষ্ঠিত হয় এবং ১৯৮৯ সালে জাতীয়করণ করা হয়।

## ফলাফল
### এসএসসি পরীক্ষার ফলাফল

## সহশিক্ষা কার্যক্রম
প্রাতিষ্ঠানিক শিক্ষার পাশাপাশি বিভিন্ন সাহিত্যিক ও সাংস্কৃতিক কর্মকাণ্ডের বিদ্যালয়টির অবদান রয়েছে।

## কৃতি শিক্ষার্থী

## চিত্রশালা

## আরও দেখুন
*ঠাকুরগাঁও জেলার বিদ্যালয়সমূহের তালিকা

## তথ্যসূত্র

## বহিঃসংযোগ
* বিদ্যালয়ের ওয়েবসাইট
*বিদ্যালয়ের ফেসবুক পাতা

বিষয়শ্রেণী:ঠাকুরগাঁও জেলার বিদ্যালয়
বিষয়শ্রেণী:১৯৩৯-এ প্রতিষ্ঠিত শিক্ষাপ্রতিষ্ঠান
ঘরমাচ জেলা

**ঘরমাচ** () আফগানিস্তানের ফারিয়াব প্রদেশের উত্তর-পশ্চিমাঞ্চলী অঞ্চলে অবস্থিত একটি জেলা। জেলাটির কেন্দ্রীয় শহরের নাম হচ্ছে ঘরমচ।

## জনসংখ্যার উপাত্ত
২০০৩ সালের আদমশুমারীর আনুমানিক হিসাব অনুযায়ী ঘরমাচ জেলার জনসংখ্যার প্রায় ৫২,৫৬৬ জন এর মত। আফগানিস্তানের গ্রামীণ পুনর্বাসন ও উন্নয়ন মন্ত্রণালয় (এমআরআরডি) জেলাটির তথ্যনুসন্ধানের ভিত্তিতে, পশতুন মোট জনসংখ্যার ৯৭%, এরপর ২% তাজিক এবং মাত্র ১% বেলুচ সম্প্রদায়ের লোকজনের বসতি রয়েছে এখানে।

২০০৮ সালে, ঘরমাচকে বাদগিস প্রদেশ থেকে ফারিয়াব প্রদেশে স্থানান্তরিত করা হয়। ফারিয়াব কর্তৃক পরিচালিত সকল প্রশাসনিক কর্মকাণ্ড পরিচালিত হয়ে থাকে।

## শিক্ষা ব্যবস্থা
জেলাটিতে ১টি উচ্চ বিদ্যালয়, ২টি মাধ্যমিক বিদ্যালয় এবং ১৩টি প্রাথমিক বিদ্যালয় রয়েছে।

## তথ্যসূত্র

## বহিঃসংযোগ
*Map of Ghormach District from Afghanistan Information Management Service (AIMS), a United Nations agency

বিষয়শ্রেণী:বাদঘিজ প্রদেশের জেলা
গুরজিয়ান জেলা

**গুরজিয়ান** আফগানিস্তানের ফারিয়ব প্রদেশের একটি জেলা। ২০০৫ সালে বিলচিরগড় এর অংশ হিসেবে জেলাটি গঠন করা হয়েছিল।

২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। জার কালা, গাবাকি, দেহমিরান, পাকহলস, ছাগহাটক, দংকলা, দারেজং, সর চকান এবং কালে ভোজা গ্রামের মধ্যে প্রায় ৫৪টি পরিবারের ক্ষতি সাধিত হয়, যার মধ্যে ১ জন মারা যান, ২8টি প্রাণহানি হয়, ২,০০০ বাগান ক্ষতিগ্রস্ত হয় এবং ১০০০ ফলিত কৃষি জমি ক্ষতিগ্রস্ত / ধ্বংসগ্রস্থ হয়।

## তথ্যসূত্র

## বহিঃসংযোগ
* Summary of District Development Plan  August 2006

বিষয়শ্রেণী:ফারিয়ব প্রদেশের জেলা
জর্ডানের ইতিহাস

থাম্ব|জর্দানের উত্তরে সিরিয়া, পূর্বে ইরাক ও সৌদি আরব, দক্ষিণে সৌদি আরব ও আকাবা উপসাগর এবং পশ্চিমে ইসরায়েল ও পশ্চিম তীর। জর্দানের আয়তন ৮৯,৫৫৬ বর্গকিলোমিটার।
**জর্দানের ইতিহাস** বলতে হাশেমীয় জর্দান রাজ্যের ইতিহাস এবং ব্রিটিশ প্রটেক্টরেটের অধীনে ট্রান্সজর্ডান আমিরাত এর পটভূমির পাশাপাশি ট্রান্সজর্ডান অঞ্চলের সাধারণ ইতিহাসকে বোঝায়।

ট্র্যান্সজর্ডানে পুরা প্রস্তর যুগের বা আদিম প্রস্তর যুগের মানব ক্রিয়াকলাপের প্রমাণ পাওয়া যায়। এলাকাটি ব্রোঞ্জ যুগের (মানব সভ্যতার প্ৰাক ঐতিহাসিক কালের তিনটি প্ৰধান পুরাতাত্ত্বিক ভাগের (প্ৰস্তর যুগ, ব্ৰোঞ্জ যুগ ও লৌহ যুগ) দ্বিতীয় ভাগ) যাযাবর উপজাতিদের দ্বারা প্রতিষ্ঠিত হয়েছিল, যা লৌহ যুগের সময় ছোট ছোট সাম্রাজ্য যেমন ইদোমীয় এবং অম্মোনয়ীদের দ্বারা একত্রিত হয়েছিল যার আংশিক এলাকায ইস্রায়েলীয়দের দ্বারা নিয়ন্ত্রিত হত।

ক্লাসিক পিরিয়ডে, ট্রান্সজর্ডান গ্রীকদের দখলে এবং পরবর্তীতে রোমানদের দখলে চলে যায়। রোমান জুদিয়া প্রদেশের অধিকাংশ অধিবাসীই হচ্ছে নবতাঈ, তবে ইহুদীরা জর্দান উপত্যকায় বসতি স্থাপন করেছিল। রোমান এবং বাইজেন্টাইনদের অধীনে, ট্রান্সজর্ডান ছিল উত্তরের ডেকাপোলিসদের আবাসস্থল, যার অধিকাংশ এলাকায় বাইজেন্টাইন আরব নামে আখ্যায়িত করা হয়েছিল।

## প্রাচীন ইতিহাস
জর্দানে পুরা প্রস্তর যুগের বা আদিম প্রস্তর যুগের মানুষের ক্রিয়াকলাপের প্রমাণ পাওয়া যায় । যদিও সেখানে ঐ যুগের কোন স্থাপত্যের সন্ধান মেলেনি, তবে  প্রত্নতত্ত্ববিদরা বেশ কিছু সরঞ্জাম যেমন চকমকি পাথর এবং শিলার কুড়াল, ছুরি, চাঁচুনি পাওয়া যায়।

নব্যপ্রস্তরযুগ বা নবপোলিয় যুগে (৮৫০০-৪৫০০ খ্রিস্টপূর্ব) (প্রস্তরযুগের শেষ অধ্যায়) মূলত তিনটি প্রধান পরিবর্তন সংঘঠিত হয়। প্রথমত, মানুষ শারীরিকভাবে সক্রিয় হতে শুরু করে, ছোট ছোট গ্রামে বসবাস করতে শুরু করে, এবং খাদ্যশস্য, মটরশুটি এবং মরিচ, পাশাপাশি ছাগলের মতো গৃহস্থালীর নতুন নতুন খাদ্যের উৎস আবিষ্কার করতে শুরু করেন। এই সময় জনসংখ্যা হাজারে হাজারে বৃদ্ধি পেয়েছে।

দ্বিতীয়ত, এই স্থানান্তরের ধরন জলবায়ু পরিবর্তনের অনুঘটক হিসেবে কাজ করেছে। পূর্ব মরুভূমি, বিশেষত, ধীরে ধীরে উষ্ণতর এবং শুষ্ক থেকে শুষ্কতর হয়ে উঠে, এবং এমন পর্যায় চলে যায় যে বছরের বেশিরভাগ ক্ষেত্রেই অনাবাসী হয়ে ওঠে। এই জলাশয় জলবায়ু পরিবর্তন ৬৫০০ এবং ৫৫০০ খ্রিস্টপূর্বের মধ্যে ঘটেছে বলে মনে করা হয়ে থাকে।

তৃতীয়ত, ৫৫০০ এবং ৪৫০০ খ্রিস্টপূর্বের শুরুতে, এই অঞ্চলে অধিবাসীরা প্লাস্টারের পরিবর্তে মৃত্তিকা থেকে মৃৎশিল্প তৈরি করতে শুরু করেছিলেন। সম্ভবত মেসোপটেমীয় সভ্যতা থেকে ঐ যুগের কারিগররা মাটির পাত্র তৈরির প্রযুক্তি শুরু করেছিল।

## ট্রান্সজর্ডান আমিরাত
চার শতাব্দীর স্থায়ী অটোমান শাসনের পর (১৫১৬-১৯১৮), প্রথম বিশ্বযুদ্ধের সময় ট্রান্সজর্ডানের উপর তুর্কি নিয়ন্ত্রণের সমাপ্তি ঘটে।

## তথ্যসূত্র

বিষয়শ্রেণী:জর্ডান
বিষয়শ্রেণী:জর্ডানের ইতিহাস
বিষয়শ্রেণী:পূর্ব-ভূমধ্যসাগরীয় অঞ্চলের ইতিহাস
হকিকত (১৯৬৪-এর চলচ্চিত্র)

**হকিকাত** ১৯৬৪ সালের হিন্দি যুদ্ধ-চলচ্চিত্র চেতন আনন্দের পরিচালনায়। চলচ্চিত্রের তারকা বলরাজ সাহনি, ধর্মেন্দ্র, প্রিয়া রাজবংশ, সুধীর, সঞ্জয় খান এবং বিজয় আনন্দ। সংগীত মাদন মোহন এবং কাইফি আজ্মির। চলচ্চিত্রটি ১৯৬২ সালের ভারত-চীন যুদ্ধের উপর ভিত্তি করে তৈরি হয়ে ছিল। এটি ১৯৬৫ সালে দ্বিতীয় সেরা পূর্ণদৈর্ঘ্য চলচ্চিত্রের জন্য জাতীয় চলচ্চিত্র পুরস্কার লাভ করে।

## তথ্যসূত্র

বিষয়শ্রেণী:চলচ্চিত্রে ভারতীয় সেনাবাহিনী
বিষয়শ্রেণী:১৯৬৪-এর চলচ্চিত্র
বিষয়শ্রেণী:১৯৬০-এর দশকের হিন্দি ভাষার চলচ্চিত্র
বিষয়শ্রেণী:জম্মু ও কাশ্মীরের পটভূমিতে চলচ্চিত্র
বিষয়শ্রেণী:জওহরলাল নেহরুর সাংস্কৃতিক চিত্রায়ণ
বিষয়শ্রেণী:লাদাখের পটভূমিতে চলচ্চিত্র
আড়ানী পৌরসভা

**আড়ানী পৌরসভা** বাংলাদেশের রাজশাহী জেলার বাঘা উপজেলায় অবস্থিত একটি 'খ' শ্রেণীর পৌরসভা।

## ইতিহাস
পৌরসভাটি ২০০৬ সালে স্থাপিত হয়। ২০১২ সালে পৌরসভাটি খ শ্রেনীতে উন্নিত হয়। প্রথম প্রশাসক জনাব মোঃ নজরুল ইসলাম । প্রথম নির্বাচিত মেয়র জনাব মোঃ মিজানুর রহমান মিনু। সাবেক মেয়র জনাব মোঃ মুক্তার আলী (২০১৬ সালে নির্বাচিত)। বর্তমান প্রশাসক জনাব সাবিহা সুলতানা ডলি 

## অবকাঠামো
১০.৪৬ বর্গ কিলোমিটার এলাকা নিয়ে পৌরসভাটি গঠিত।

দাপ্তরিক ওয়েবসাইট: psarani.bagha.rajshahi.gov.bd/

## তথ্যসূত্র

বিষয়শ্রেণী:রাজশাহী জেলার পৌরসভা
বিষয়শ্রেণী:২০০৬-এ প্রতিষ্ঠিত
পার্ল নদী (চীন)

**পার্ল নদী** (চীনা ভাষাতে 珠江) ছাং চিয়াং নদী ও হুয়াংহো নদীর পরে চীনের তৃতীয় দীর্ঘতম নদী, এবং জলবহনের ক্ষমতা অনুযায়ী চীনের দ্বিতীয় বৃহত্তম নদী (ছাং চিয়াং নদীর পরে)। নদীটির মোট দৈর্ঘ্য ২৪০০ কিলোমিটার (১৫০০ মাইল)। ইংরেজিতে এটি ক্যান্টন নদী নামেও পরিচিত ছিল। নদীটি দক্ষিণ চীনের একটি বিস্তৃত নদী ব্যবস্থা। চুচিয়াং নদীর সঙ্গে কুয়াংতুং প্রদেশের শি নদী ("পশ্চিম নদী"), পেই নদী ("উত্তর নদী") এবং তুং নদী ("পূর্ব নদী") মিলিত হয়েছে। এই নদীগুলিকে চুচিয়াং নদীর উপনদী হিসাবে গণ্য করা হয়। এই নদীব্যবস্থাটি একটি সাধারণ বদ্বীপ অববাহিকা গঠন করেছে, যার নাম চুচিয়াং নদীর ব-দ্বীপ অববাহিকা। ৪০৯,৪৮০ বর্গকিলোমিটার আয়তনের চুচিয়াং নদীর অববাহিকা (珠江 流域) লিয়াংকুয়াং অঞ্চলের (বর্তমান কুয়াংতুং এবং কুয়াংশি প্রদেশগুলির সমষ্টি) জল নিষ্কাশন করে। নদীটি চীনের ইউন্নান প্রদেশ থেকে উৎপন্ন হয়ে কুয়েই চৌ,  হুনান, চিয়াংশি, কুয়াংতুং, কুয়াংশি, হংকং, ও ম্যাকাও এর মধ্য দিয়ে প্রবাহিত হয়ে দক্ষিণ চীন সাগরে পতিত হয়েছে। নদীটির তীরে চীনের তৃতীয় বৃহত্তম নগরী কুয়াংচৌ অবস্থিত।

## টীকা

## তথ্যসূত্র
*Britannica:Yangtze River

বিষয়শ্রেণী:চীনের নদী
জেমস হেইলমান

**জেমস এম. হেইলমান** (জন্ম: ১৯৭৯/১৯৮০) একজন কানাডীয় জরুরি বিভাগের চিকিৎসক, উইকিপিডিয়ান এবং উইকিপিডিয়ার স্বাস্থ্য সংক্রান্ত বিষয়গুলির উন্নয়নে অ্যাডভোকেট হিসেবে কর্মরত আছেন। অনলাইন এনসাইক্লোপিডিয়ায় অবদান রাখার জন্য তিনি অন্যান্য চিকিৎসাবিদদের উত্সাহিত করে যাচ্ছেন।

**"Doc James"** ব্যবহারকারী নামে তিনি উইকিপিডিয়াতে সক্রিয় আছেন, হেইলমান উইকিপ্রকল্প মেডিসিন এর একজন সক্রিয় অবদানকারী এবং একজন স্বেচ্ছাসেবী উইকিপিডিয়া প্রশাসক। তিনি ২০১০ থেকে ২০১৩ এ উইকিমিডিয়া কানাডার সভাপতির দায়িত্ব পালন করেন। হেইলমান উইকি প্রজেক্ট মেড ফাউন্ডেশন প্রতিষ্ঠা করেন এবং এই ফাউন্ডেশনের সভাপতির দায়িত্বও পালন করেন। উইকিপ্রকল্প মেডিসিন এর মেডিসিন অনুবাদ টাস্ক ফোর্সেরও প্রতিষ্ঠাতা তিনি। ২০১৫ এর জুনে, তিনি উইকিমিডিয়া ফাউন্ডেশন ট্রাস্টি বোর্ডের সদস্য হিসেবে মনোনীত হন এবং ডিসেম্বর ২৮, ২০১৫ পর্যন্ত এ পদে বহাল থাকেন। হেইলমান ২০১৭ সালে পুনরায় উইকিমিডিয়া ফাউন্ডেশন ট্রাস্টি বোর্ডের সদস্য হিসেবে মনোনীত হন।

হেইলমান ইউনিভার্সিটি অব ব্রিটিশ কলাম্বিয়ারজরুরি ঔষধ বিভাগের ক্লিনিকাল সহকারী অধ্যাপক হিসেবে কর্মরত আছেন এবং ব্রিটিশ কলাম্বিয়ার ক্রানব্রুকের, যেখানে তিনি বসবাস করেন, পূর্ব কুটেনে আঞ্চলিক হাসপাতালের জরুরি ঔষধ বিভাগের প্রধান হিসেবে কর্মরত রয়েছেন।

## প্রাথমিক জীবন এবং শিক্ষা
হেইলমান সাসকাচোয়ান এ জন্মগ্রহণ করেন এবং সেখানেই বেড়ে উঠেন। তিনি ইউনিভার্সিটি অব সাসকাচোয়ান থেকে ২০০০ সালে শারীরবিদ্যা স্নাতক ডিগ্রী সম্পন্ন করেন. এবং সেখানেই তিনি ২০০৩ সালে মেডিক্যাল ডিগ্রী অর্জন করেন। তারপর তিনি ব্রিটিশ কলাম্বিয়া তার বসবাস শেষ করেন।

## মেডিক্যাল ক্যারিয়ার
হেইলমান ২০১০ সাল পর্যন্ত মুওস জা ইউনিয়ন হাসপাতালে, মুওস জায়ের একটি হাসপাতাল, চাকরি করেন। এরপর তিনি পূর্ব কুটেনে আঞ্চলিক হাসপাতালে কাজ করতে করেন, যেখানে ২০১২ সালের অক্টোবরে তাকে জরুরি ঔষুদ বিভাগের প্রধান হিসেবে নিয়োগ দেয়া হয়েছিল।২০০৪ সালে, ক্রানব্রুক ডেইলি টাউনম্যানকে দেয়া এক স্বাক্ষাতকারে তিনি বলেন, পূর্ব কুটেনের জরুরি ঔষুদ বিভাগে প্রতি বছর প্রায় ২২,০০০ জন রোগী চিকিৎসা সেবা নিয়ে থাকে।

## উইকিপিডিয়া এবং উইকিমিডিয়া কার্যক্রম
২০০৮ সালে থেকে চিকিৎসা সংক্রান্ত উইকিপিডিয়া নিবন্ধে একজন অবদানকারী হিসেবে নিজের সক্রিয়তার শুরু থেকেই হেইলমান তার সহকর্মী চিকিৎসকগণকে চিকিৎসা সংক্রান্ত উইকিপিডিয়া নিবন্ধ তৈরীর উৎসাহ প্রদানের মাধ্যমে চিকিৎসা বিষয়ক নিবন্ধগুলোর মানোন্নয়নে কাজ করে চলেছেন। একদিন রাতে তিনি স্থূলতা বিষয়ে উইকিপিডিয়াতে তথ্য সংগ্রহ করছিলেন এবং তিনি সেখানে অনেক ভুল খোঁজে পেয়েছিলেন, তখন থেকেই তিনি উইকিপিডিয়াতে অবদান রাখার জন্য আগ্রহ প্রকাশ করেন। আমি বুঝতে পেরেছিলাম যে আমি এটি ঠিক করতে পারি। আমি অনেকগুলো সম্পাদনা করেছিলাম এবং নিবন্ধটির অনেক মানোন্নয়ন করেছিলাম।

## তথ্যসূত্র

## বহিঃসংযোগ
* 

বিষয়শ্রেণী:উইকিপিডিয়া ব্যক্তি
বিষয়শ্রেণী:পুরুষ আলট্রাম্যারাথন দৌড়বিদ
বিষয়শ্রেণী:কানাডীয় উইকিমিডিয়ান
বিষয়শ্রেণী:২০শ শতাব্দীতে জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ কলাম্বিয়া বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর কানাডীয় পুরুষ ক্রীড়াবিদ
বিষয়শ্রেণী:২১শ শতাব্দীর কানাডীয় চিকিৎসক
ফলতা বিধানসভা কেন্দ্র

**ফলতা (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪৪ নং ফলতা বিধানসভা কেন্দ্রটি ফলতা সমষ্টি উন্নয়ন ব্লক এবং ভাদুরা হরিদাস ও কলাতলাহাট গ্রাম পঞ্চায়েত গুলি ডায়মন্ড হারবার-২ সমষ্টি উন্নয়ন ব্লক এর অন্তর্গত।

ফলতা বিধানসভা কেন্দ্রটি ২১ নং ডায়মন্ড হারবার লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালে, তৃণমূল কংগ্রেসের তমোনাশ ঘোষ তার নিকটতম প্রতিদ্বন্দ্বী সিপিআই (এম) এর অর্ধেন্দু শেখর বিন্দুকে পরাজিত করেন।

 

### ১৯৭৭-২০০৬
২০০৬ সালের রাজ্য বিধানসভা নির্বাচনে, সিপিআই (এম) এর চন্দনা ঘোষদস্তিদার ১১৮ নং ফলতা কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের তমোনাশ ঘোষকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের তমোনাশ ঘোষ ২০০১ সালে সিপিআই (এম) এর মালিনা মিস্ত্রিকে পরাজিত করেন। কংগ্রেসের সুধীর ভট্টাচার্য ১৯৯৬ সালে সিপিআই (এম) এর আরতি দাশগুপ্তকে পরাজিত করেন। সিপিআই (এম) এর আরতি দাশগুপ্ত ১৯৯১ সালে কংগ্রেসের সুধীর ভট্টাচার্যকে পরাজিত  এবং ১৯৮৭ সালে কংগ্রেসের দিনবন্ধু হালদারকে পরাজিত করেন। সিপিআই (এম) এর নিমাইচন্দ্র দাস ১৯৮২ সালে কংগ্রেসের আশরাফ আলীকে এবং ১৯৭৭ সালে কংগ্রেসের মোহিনী মোহন পারুইকে পরাজিত করেন।

### ১৯৫১-১৯৭২
কংগ্রেসের মোহিনী মোহন পারুই ১৯৭২ সালে ফলতা কেন্দ্র থেকে জয়ী হন।  সিপিআই (এম) এর জ্যোতিষ রায় ১৯৭১,  ১৯৬৯  এবং ১৯৬৭ সালে  জয়ী হন। কংগ্রেসের খগেন্দ্রনাথ দাস ১৯৬২  এবং ১৯৫৭ সালে  জয়ী হন। স্বাধীন ভারতের প্রথম নির্বাচনে ১৯৫১ সালে, সিপিআইয়ের জ্যোতিষ চন্দ্র রায় ফলতা কেন্দ্র থেকে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ চব্বিশ পরগণা জেলার রাজনীতি
সাতগাছিয়া বিধানসভা কেন্দ্র

**সাতগাছিয়া (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪৫ নং সাতগাছিয়া বিধানসভা কেন্দ্রটি বিষ্ণুপুর-২ সমষ্টি উন্নয়ন ব্লক এবং চক মানিক, বুরুল, গজা-পোয়ালী, কামরাবাদ, নস্করপুর, রনিয়া এবং সাতগাছিয়া গ্রাম পঞ্চায়েত গুলি বজবজ-২ সমষ্টি উন্নয়ন ব্লক এর অন্তর্গত।

সাতগাছিয়া বিধানসভা কেন্দ্রটি ২১ নং ডায়মন্ড হারবার লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালে, তৃণমূল কংগ্রেসের সোনালি গুহ তার নিকটতম প্রতিদ্বন্দ্বী সিপিআই (এম) এর বরুণ কুমার নস্করকে  পরাজিত করেন।

 

 

### ১৯৭৭-২০০৬
২০০৬  এবং ২০০১ সালে  রাজ্য বিধানসভা নির্বাচনে, তৃণমূল কংগ্রেসের সোনালি গুহ ১১৭ নং সাতগাছিয়া কেন্দ্র থেকে জয়ী হন, তার নিকটতম প্রতিদ্বন্দ্বী সিপিআই (এম) এর কবিতা কয়াল এবং গোকুল বৈরাগী উভয়কেই পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর জ্যোতি বসু ১৯৯৬ সালে কংগ্রেসের চিত্তরঞ্জন বাগকে পরাজিত করেন,  ১৯৯১ সালে কংগ্রেসের অমর ভট্টাচার্যকে,  ১৯৮৭ সালে কংগ্রেসের সরদার আমজাদ আলীকে,  ১৯৮২ সালে কংগ্রেসের দীনবন্ধু বৈরাগীকে  এবং ১৯৭৭ সালে কংগ্রেসের জুম্মান আলী মোল্লাকে পরাজিত করেন। এর আগে সাতগাছিয়া কেন্দ্রটি বিদ্যমান ছিল না।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ চব্বিশ পরগণা জেলার রাজনীতি
ক্রিস রাশওয়ার্থ

**ক্রিস্টোফার রাশওয়ার্থ** (; জন্ম: ১১ জুলাই, ১৯৮৬) টাইন এন্ড ওয়্যার এলাকার সান্ডারল্যান্ডে জন্মগ্রহণকারী প্রথিতযশা প্রথম-শ্রেণীর ইংরেজ ক্রিকেটার। ইংরেজ কাউন্টি ক্রিকেটে ডারহাম দলের প্রতিনিধিত্ব করছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলে থাকেন। এছাড়াও ডানহাতে নিচেরসারিতে ব্যাটিংয়ে স্বীয় সক্ষমতা প্রদর্শন করে চলেছেন **ক্রিস রাশওয়ার্থ**।

## খেলোয়াড়ী জীবন
২০০৪ সালে কাউন্টি ক্রিকেটে মাইনর কাউন্টিজ চ্যাম্পিয়নশীপে নর্দাম্বারল্যান্ডের সদস্যরূপে সাফোকের বিপক্ষে অভিষেক ঘটে তার। এছাড়াও কাউন্টি দলটির সদস্যরূপে ২০০৫ সালে মাইনর কাউন্টিজ চ্যাম্পিয়নশীপে নরফোকের বিপক্ষে আরও কয়েকটি খেলায় অংশ নিয়েছিলেন তিনি। ২০০৪ সালে শ্রীলঙ্কা এ দলের বিপক্ষে লিস্ট এ ক্রিকেটে ডারহাম কাউন্টি ক্রিকেট ক্লাবের সদস্যরূপে অভিষেক ঘটে তার। এরপর ২০১০ সালের পূর্ব-পর্যন্ত ডারহামের পক্ষে খেলার সুযোগ পাননি। ২০১০ সালের কাউন্টি চ্যাম্পিয়নশীপে ইয়র্কশায়ারের বিপক্ষে প্রথম-শ্রেণীর ক্রিকেটে অভিষেক হয় তার। এছাড়াও একই বছরের ক্লাইডেসডেল ব্যাংক৪০ প্রতিযোগিতার লিস্ট এ ক্রিকেটের কয়েকটি খেলায়ও অংশ নিয়েছেন তিনি। ২০১১ সালের ফ্রেন্ডস প্রভিডেন্ট টি২০ প্রতিযোগিতায় ওয়ারউইকশায়ারের বিপক্ষে টুয়েন্টি২০ খেলায় অভিষিক্ত হন তিনি।

## অর্জনসমূহ
১৭ সেপ্টেম্বর, ২০১৪ তারিখে নর্দাম্পটনশায়ারের বিপক্ষে অবিস্মরণীয় ক্রীড়ানৈপুণ্য প্রদর্শনে স্বীয় সক্ষমতা দেখান। ৯/৫২ লাভের পর খেলায় ১৫/৯৫ পান। সবগুলো উইকেটই একদিনে পেয়েছিলেন ক্রিস্টোফার রাশওয়ার্থ। তার এ বোলিং পরিসংখ্যানটি কাউন্টি চ্যাম্পিয়নশীপে ডারহামের পক্ষে সেরা।

ডারহামের সাবেক উইকেট-রক্ষক ও অধিনায়ক ফিল মাস্টার্ড সম্পর্কে তার কাকাতো ভাই।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:ডারহামের ক্রিকেটার
বিষয়শ্রেণী:নর্দাম্বারল্যান্ডের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ওয়ারউইকশায়ারের ক্রিকেটার
২০১৮ সাফ অনূর্ধ্ব-১৮ নারী চ্যাম্পিয়নশিপ

**২০১৮ সাফ অনূর্ধ্ব-১৮ মহিলা চ্যাম্পিয়নশিপ** হলো দক্ষিণ এশীয় ফুটবল ফেডারেশনের অন্তর্ভুক্ত দেশগুলোর অনূর্ধ্ব-১৮ বছরের মহিলা দলগুলির অংশগ্রহণে ১ম বারের মতো আয়োজিত একটি ফুটবল প্রতিযোগিতা। এই প্রতিযোগিতাটি ভুটানের রাজধানী থিম্পুর চাংলিমিথাং স্টেডিয়ামে ২৮ সেপ্টেম্বর থেকে ৭ অক্টোবর পর্যন্ত অনুষ্ঠিত হয়। এতে দক্ষিণ এশিয়ার ৬টি দল অংশগ্রহণ করে (শ্রীলঙ্কা প্রতিযোগাতা থেকে তাদের দলের নাম প্রত্যাহার করে নেয়)।

## ভেন্যু
সবগুলো ম্যাচই ভুটানের থিম্পুর চাংলিমিথাং স্টেডিয়ামে অনুষ্ঠিত হয়।

## ড্র
২০১৮ সালের ৭ জুলাই মতিঝিলে বাংলাদেশ ফুটবল ফেডারেশনের সভা কক্ষে ড্র অনুষ্ঠিত হয়। সাফ সেক্রেটারি জেনারেল আনওয়ারুল হক হেলাল ও বাফুফের সেক্রেটারি জেনারেল আবু নাঈম সোহাগ সহ অন্যান্য কর্মকর্তাবৃন্দ উপস্থিত ছিলেন। প্রাথমিকভাবে সাত দেশের সব দলই ড্রয়ের জন্য অংশ নিয়েছিল, এ ও বি এই দুটি গ্রুপে ভাগ হয়ে; এ গ্রুপে ছিল ভারত, শ্রীলঙ্কা ও মালদ্বীপ এবং বি গ্রুপে ছিল বাংলাদেশ, নেপাল, ভুটান ও পাকিস্তান। পরবর্তীতে, শ্রীলঙ্কা দল প্রতিযোগিতা থেকে তাদের নাম প্রত্যাহার করে নেয় এবং দলগুলি পুনরায় সংজ্ঞায়িত করা হয়।

: † প্রতিযোগিতার পূর্বে শ্রীলঙ্কা প্রত্যাহার করে নেয়।
: ‡ উভয় গ্রুপকে পুনবিন্যাস করতে ভুটানকে এ গ্রুপে নেওয়া হয়।

## খেলোয়াড়

প্রতিটি দলকে সর্বনিম্ন ১৮ জন খেলোয়াড় এবং সর্বোচ্চ ২৩ খেলোয়াড়ের একটি দল নিবন্ধন করতে হয়েছিল, যাদের মধ্যে অন্তত তিনজন গোলরক্ষক হতে হবে।
### খেলোয়াড়ের যোগ্যতা
১ জানুয়ারি ২০০০ বা তার পরে জন্মগ্রহণকারী খেলোয়াড়গণ প্রতিযোগিতায় প্রতিদ্বন্দ্বিতার জন্য যোগ্য ছিল। প্রতিটি দলকে সর্বনিম্ন ১৬ জন খেলোয়াড় এবং সর্বাধিক ২৩ জন খেলোয়াড়ের একটি দল নিবন্ধন করতে হয়েছিল, যাদের মধ্যে অন্তত দুইজন গোলরক্ষক হতে হবে।

## গ্রুপ পর্ব

### টাইব্রেকার
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে:

# যেসকল দলের পয়েন্ট সমান, তাদের ম্যাচে পয়েন্ট;
# যেসকল দলের পয়েন্ট সমান, তাদের গোল পার্থক্য;
# যেসকল দলের পয়েন্ট সমান, তাদের গোল সংখ্যা;
# যেসকল দলের পয়েন্ট সমান, তাদের হেড-টু-হেড গোল পার্থক্য;
# যেসকল দলের পয়েন্ট সমান, তাদের হেড-টু-হেড গোল সংখ্যা;
# যেসকল দলের পয়েন্ট সমান এবং তারা যদি সর্বশেষ ম্যাচে একে অপরের মুখোমুখি হয়, তবে তাদের মধ্যে পেনাল্টি শুট-আউট;
# গ্রুপ পর্বের সকল ম্যাচে সর্বনিম্ন শাস্তিমূলক পয়েন্ট (একটি নির্দিষ্ট ম্যাচে একজন খেলোয়াড়ের জন্য শুধুমাত্র একটি নিয়ম প্রয়োগ করা হবে):
## হলুদ কার্ড = −১ পয়েন্ট;
## এক ম্যাচে দুটি হলুদ কার্ডের জন্য বহিষ্কার = −৩ পয়েন্ট;
## লাল কার্ড = −৩ পয়েন্ট;
## হলুদ কার্ডের পর সরাসরি লাল কার্ড = −৪ পয়েন্ট;
# লটারি।

### গ্রুপ এ
*তালিকাভুক্ত সময় ইউটিসি+৬

----

----

### গ্রুপ বি
*তালিকাভুক্ত সময় ইউটিসি+৬

----

----

----

## নকআউট পর্ব
*তালিকাভুক্ত সময় ইউটিসি+৬

### ব্রাকেট

### সেমি-ফাইনাল

----

### তৃতীয় স্থান

### ফাইনাল

## গোলদাতা

----

## বিজয়ী

## তথ্যসূত্র

## বহিঃসংযোগ
*অফিসিয়াল ওয়েবসাইট

বিষয়শ্রেণী:সাফ অনূর্ধ্ব-১৮ মহিলা চ্যাম্পিয়নশিপ
বিষয়শ্রেণী:২০১৮-এ এশীয় ফুটবল
বিষয়শ্রেণী:স্বাগতিক ভুটানে আন্তর্জাতিক ফুটবল প্রতিযোগিতা
সাফ অনূর্ধ্ব-২০ নারী চ্যাম্পিয়নশিপ

**সাফ অনূর্ধ্ব-১৮/১৯/২০ মহিলা চ্যাম্পিয়নশিপ** হলো দক্ষিণ এশীয় ফুটবল ফেডারেশনের ব্যবস্থাপনায় অনুষ্ঠিত একটি ফুটবল প্রতিযোগিতা যেখানে সংস্থার অন্তর্ভুক্ত দেশগুলোর অনূর্ধ্ব-১৮/১৯/২০ বছরের মহিলা দলগুলি অংশগ্রহণ করে থাকে। যা দক্ষিণ এশীয় ফুটবল ফেডারেশন (সাফ) দ্বারা পরিচালিত হয়। অ্যাসোসিয়েশনের সাতটি সদস্যদের দলই টুর্নামেন্টে অংশগ্রহণের যোগ্য, যদি না এএফসি বা ফিফা দ্বারা অনুমোদিত হয়।

## একনজরে

## অংশগ্রহণকারী দলসমূহ

;সূচক

****' – চ্যাম্পিয়ন
****' – রানার্স-আপ
****' – তৃতীয় স্থান
****' – চতুর্থ স্থান
*গ্রু.প. – গ্রুপ পর্যায়
*নি. – পরবর্তী টুর্নামেন্টের জন্য নির্বাচিত
*&nbsp;&mdash; স্বাগতিক
*&nbsp;×&nbsp; – খেলায় অংশ নেয়নি
*&nbsp;•&nbsp; – যোগ্যতা অর্জন করেনি
*&nbsp;**×**&nbsp; – প্রাথমিক নির্বাচনের পূর্বে নাম প্রত্যাহারকৃত
* &mdash; প্রাথমিক নির্বাচনের পরে নাম প্রত্যাহারকৃত
* &mdash; প্রাথমিক নির্বাচনের পরে অযোগ্য ঘোষিত

## তথ্যসূত্র

## বহিঃসংযোগ

বিষয়শ্রেণী:সাফ অনূর্ধ্ব-১৮ মহিলা চ্যাম্পিয়নশিপ
বিষয়শ্রেণী:২০১৮-এ প্রতিষ্ঠিত
বিষয়শ্রেণী:সাফ প্রতিযোগিতাসমূহ
বিষয়শ্রেণী:এশিয়ার নারীদের ফুটবল প্রতিযোগিতা
বিষয়শ্রেণী:২০১৮-এ এশিয়ায় প্রতিষ্ঠিত
হৃৎপেশীপ্রদাহ

**হৃৎপেশীপ্রদাহ** (*প্রদাহজনক হৃৎপেশীরোগ* হিসাবেও পরিচিত) হল হৃৎপিণ্ডের পেশীর প্রদাহ। এর লক্ষণগুলির মধ্যে শ্বাসপ্রশ্বাসের হ্রস্বতা, বুকের ব্যথা, ব্যায়াম করার ক্ষমতা হ্রাস এবং অনিয়মিত হৃৎস্পন্দন অন্তর্ভুক্ত থাকতে পারে। সমস্যার সময়সীমা ঘণ্টা থেকে মাস পর্যন্ত পরিবর্তিত হতে পারে। বিস্তৃত কার্ডিওমায়োপ্যাথি বা কার্ডিয়াক অ্যারেস্টের কারণে হৃদরোগের জটিলতা অন্তর্ভুক্ত হতে পারে।

হৃৎপেশীপ্রদাহ প্রায়শই ভাইরাসঘটিত সংক্রমণের কারণে হয়। অন্যান্য কারণের মধ্যে ব্যাকটেরিয়ার সংক্রমণ, নির্দিষ্ট ঔষধ, বিষাক্ততা, এবং স্ব-অনাক্রম্য রোগসমূহ রয়েছে। একটি রোগনির্ণয় একটি ইলেক্ট্রোকার্ডিয়োগ্রাম (ইসিজি), বর্ধিত ট্রোপোনিন, হৃৎপিণ্ডের এমআরআই, এবং মাঝে মাঝে হৃৎপিণ্ডের বায়োপসি দ্বারা সমর্থিত হতে পারে। হৃৎ-কপাটিকা সমস্যাসমূহের মতো অন্যান্য সম্ভাব্য কারণগুলিকে বাতিল করার জন্য হৃৎপিণ্ডের একটি অতিশব্দচিত্রণ গুরুত্বপূর্ণ।

চিকিৎসা তীব্রতা এবং কারণ উভয়ের উপর নির্ভর করে। এসিই ইনহিবিটরস্, বিটা ব্লকার এবং ডাইইউরেটিক্সের মতো ঔষধগুলি প্রায়ই ব্যবহৃত হয়।> আরোগ্যকালে কোন ব্যায়াম না করার একটি সময় সাধারণত সুপারিশ করা হয়। কর্টিকোস্টেরয়েড বা ইন্ট্রাভেনাস ইমিউনোগ্লোবুলিন (আইভিআইজি) কিছু ক্ষেত্রে কার্যকর হতে পারে। গুরুতর ক্ষেত্রে একটি ইমপ্লান্টেবল কার্ডিয়াক ডিফাইব্রিলেটর বা হৃৎপিণ্ড পুনঃস্থাপনের সুপারিশ করা যেতে পারে।

২০১৩ সালে, তীব্র হৃৎপেশীপ্রদাহের প্রায় ১৫ লক্ষ ঘটনা ঘটে। যদিও সব বয়সের মানুষ প্রভাবিত হয়, তবু তরুণরা প্রায়শই প্রভাবিত হয়।  এটি মহিলাদের তুলনায় পুরুষদের ক্ষেত্রে সামান্য বেশি সাধারণ। বেশিরভাগ ক্ষেত্রে গুরুত্বহীন। ২০১৫ সালে হৃৎপেশীপ্রদাহসহ কার্ডিওমায়োপ্যাথিতে, ১৯৯০ সালে ২৪,০০০  থেকে ৩,৫৪,০০০ জনের মৃত্যুর ঘটনা ঘটে। শর্তটির প্রাথমিক বর্ণনাগুলি ১৮৮০র দশকের মাঝামাঝি থেকে।

## তথ্যসূত্র

## বহিঃসংযোগ

* Myocarditis on emedicine

বিষয়শ্রেণী:হৃদরোগ
বিষয়শ্রেণী:প্রদাহ